CELEX: 32020D1179
Language: fi
Date: 2020-08-06 00:00:00
Title: Komission täytäntöönpanopäätös (EU) 2020/1179, annettu 6 päivänä elokuuta 2020, päätöksen 2009/177/EY liitteen I muuttamisesta siltä osin kuin on kyse Suomen Ahvenanmaan maakunnan asemasta virusperäisen verenvuotoseptikemian (VHS) seurantaohjelman osalta, Viron asemasta virusperäisen verenvuotoseptikemian (VHS) ja tarttuvan vertamuodostavan kudoksen kuolion (IHN) seuranta- ja hävittämisohjelman osalta, Kroatian asemasta koikarpin herpesviruksen (KHV) osalta ja tiettyjen Yhdistyneen kuningaskunnan alueiden asemasta Bonamia ostreae -loisen aiheuttaman tartunnan osalta (tiedoksiannettu numerolla C(2020) 5303) (ETA:n kannalta merkityksellinen teksti)

10.8.2020   
               
               
                  FI
               
               
                  Euroopan unionin virallinen lehti
               
               
                  L 259/29
               
            
         KOMISSION TÄYTÄNTÖÖNPANOPÄÄTÖS (EU) 2020/1179,
         annettu 6 päivänä elokuuta 2020,
         päätöksen 2009/177/EY liitteen I muuttamisesta siltä osin kuin on kyse Suomen Ahvenanmaan maakunnan asemasta virusperäisen verenvuotoseptikemian (VHS) seurantaohjelman osalta, Viron asemasta virusperäisen verenvuotoseptikemian (VHS) ja tarttuvan vertamuodostavan kudoksen kuolion (IHN) seuranta- ja hävittämisohjelman osalta, Kroatian asemasta koikarpin herpesviruksen (KHV) osalta ja tiettyjen Yhdistyneen kuningaskunnan alueiden asemasta Bonamia ostreae -loisen aiheuttaman tartunnan osalta
         
            
               (tiedoksiannettu numerolla C(2020) 5303)
            
         
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 (1) annetun neuvoston direktiivin 2006/88/EY ja erityisesti sen 44 artiklan 1 ja 2 kohdan ja 53 artiklan 3 kohdan yhdessä Ison-Britannian ja Pohjois-Irlannin yhdistyneen kuningaskunnan eroamista Euroopan unionista ja Euroopan atomienergiayhteisöstä koskevan sopimuksen (2) 131 artiklan kanssa,
         sekä katsoo seuraavaa:
         
                     (1)
                  
                  
                     Komission päätöksen 2009/177/EY (3) liitteessä I vahvistetaan luettelo jäsenvaltioista, vyöhykkeistä ja osastoista, joita koskevat direktiivin 2006/88/EY liitteessä IV olevassa II osassa lueteltujen tiettyjen tautien osalta hyväksytyt seuranta- tai hävittämisohjelmat tai jotka on vahvistettu näistä taudeista vapaiksi.
                  
               
                     (2)
                  
                  
                     Suomen toimivaltainen viranomainen ilmoitti komissiolle, että se oli saattanut päätökseen kaikki virusperäistä verenvuotoseptikemiaa (VHS) koskevan käynnissä olevan ohjelmansa mukaiset hävittämistoimenpiteet Ahvenanmaan maakunnassa ja aloittanut seurantatoimenpiteet, jotta alue voidaan vahvistaa taudista vapaaksi. Ahvenanmaan maakunta olisi tämän vuoksi poistettava päätöksen 2009/177/EY liitteessä I olevasta B osasta ja mainittava sen sijaan kyseisen liitteen A osassa alueena, jota koskee hyväksytty seurantaohjelma.
                  
               
                     (3)
                  
                  
                     Viron toimivaltainen viranomainen toimitti komissiolle hyväksyttäväksi VHS:n ja tarttuvan vertamuodostavan kudoksen kuolion (IHN) seuranta- ja hävittämisohjelman ja pyysi, että ohjelmaan kuuluvat alueet mainittaisiin päätöksen 2009/177/EY liitteessä I olevassa luettelossa.
                  
               
                     (4)
                  
                  
                     Viron alue, johon sovelletaan VHS:n ja IHN:n seurantatoimenpiteitä, olisi mainittava päätöksen 2009/177/EY liitteessä I olevassa A osassa, kun taas IHN:n saastuttama osasto, johon sovelletaan kyseisen taudin hävittämistoimenpiteitä, olisi mainittava päätöksen 2009/177/EY liitteessä I olevassa B osassa.
                  
               
                     (5)
                  
                  
                     Suurin osa Kroatian alueesta sisältyy päätöksen 2009/177/EY liitteessä I olevaan C osaan alueena, jonka on vahvistettu olevan vapaa koikarpin herpesviruksesta (KHV-taudista). Kroatian toimivaltainen viranomainen ilmoitti komissiolle useista KHV-taudin purkauksista luetteloon tällä hetkellä sisältyvällä maantieteellisellä alueella ja totesi, että tällainen KHV-taudista vapaa asema olisi peruutettava. Sen vuoksi Kroatia olisi poistettava kyseisestä luettelosta.
                  
               
                     (6)
                  
                  
                     Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen 127 artiklan 1 kohdan mukaisesti unionin oikeutta sovelletaan Yhdistyneeseen kuningaskuntaan ja Yhdistyneessä kuningaskunnassa kyseisessä sopimuksessa määrätyn siirtymäkauden ajan. Kyseinen siirtymäkausi päättyy 31 päivänä joulukuuta 2020.
                  
               
                     (7)
                  
                  
                     Yhdistyneen kuningaskunnan toimivaltainen viranomainen ilmoitti komissiolle useista bonamioosi-nilviäistaudin taudinpurkauksista alueellaan, mukaan lukien alueilla, jotka on tällä hetkellä mainittu päätöksen 2009/177/EY liitteessä I olevassa C osassa kyseisestä taudista vapaiksi vahvistettuina alueina, ja totesi, että bonamioosi-nilviäistaudista vapaa asema olisi peruutettava näiden alueiden osalta. Sen vuoksi nämä alueet olisi poistettava kyseisestä luettelosta.
                  
               
                     (8)
                  
                  
                     Päätöksen 2009/177/EY liitettä I olisi sen vuoksi muutettava.
                  
               
                     (9)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan päätöksen 2009/177/EY liitteessä I olevan A osan taulukossa virusperäistä verenvuotoseptikemiaa (VHS) ja tarttuvaa vertamuodostavan kudoksen kuoliota (IHN) koskevat rivit seuraavasti:
            
               
                           Tauti
                        
                        
                           Jäsenvaltio
                        
                        
                           ISO-koodi
                        
                        
                           Seurantaohjelmaan kuuluvan alueen maantieteelliset rajat (jäsenvaltio, vyöhykkeet ja osastot)
                        
                     
                           ”Virusperäinen verenvuotoseptikemia (VHS)
                        
                        
                           Viro
                        
                        
                           EE
                        
                        
                           Koko alue
                        
                     
                           Suomi
                        
                        
                           FI
                        
                        
                           Ahvenanmaan maakunta
                        
                     
                           Tarttuva vertamuodostavan kudoksen kuolio (IHN)
                        
                        
                           Viro
                        
                        
                           EE
                        
                        
                           Koko alue, lukuun ottamatta Neli Elementi OÜ -kalanviljelylaitoksen muodostamaa osastoa (hyväksyntänumero 05/VV/KK01)”
                        
                     
         
         
            2 artikla
            Muutetaan päätöksen 2009/177/EY liitteessä I oleva B osa seuraavasti:
            
                        1)
                     
                     
                        Poistetaan Suomea koskeva kohta virusperäistä verenvuotoseptikemiaa (VHS) koskevalta riviltä.
                     
                  
                        2)
                     
                     
                        Korvataan tarttuvaa vertamuodostavan kudoksen kuoliota (IHN) koskeva rivi seuraavasti:
                        
                                    Tauti
                                 
                                 
                                    Jäsenvaltio
                                 
                                 
                                    ISO-koodi
                                 
                                 
                                    Hävittämisohjelmaan kuuluvan alueen maantieteelliset rajat (jäsenvaltio, vyöhykkeet ja osastot)
                                 
                              
                                    ”Tarttuva vertamuodostavan kudoksen kuolio (IHN)
                                 
                                 
                                    Viro
                                 
                                 
                                    EE
                                 
                                 
                                    Neli Elementi OÜ -kalanviljelylaitoksen muodostama osasto (hyväksyntänumero 05/VV/KK01)”
                                 
                              
                  
         
            3 artikla
            Poistetaan päätöksen 2009/177/EY liitteessä I olevasta C osasta Kroatiaa koskeva kohta koikarpin herpesvirusta (KHV-tautia) koskevalta riviltä.
         
         
            4 artikla
            Muutetaan päätöksen 2009/177/EY liitteessä I olevan C osan rivillä ”Bonamioosi-nilviäistauti (Bonamia ostreae)” Yhdistynyttä kuningaskuntaa koskeva kohta sarakkeessa ”Taudista vapaan alueen maantieteelliset rajat (jäsenvaltio, vyöhykkeet ja osastot)” seuraavasti:
            
                        1)
                     
                     
                        Lisätään Ison-Britannian kohdalle poikkeus 7 kohdaksi seuraavasti: ”Dornoch Firth, vuorovesialue länteen koordinaattien NH808873 ja NH835857 (Ordnance Survey Landranger, sarja 1:50 000) välillä vedetystä viivasta nousuveden keskikorkeuteen asti;”;
                     
                  
                        2)
                     
                     
                        Lisätään Ison-Britannian kohdalle poikkeus 8 kohdaksi seuraavasti: ”Lynn of Lorn, Loch Creran ja Loch Etive, Lismoren saaren kaakkoispuolella sijaitseva merialue, joka sijaitsee 7 258 metrin säteellä koordinaatista NM873391 (Ordnance Survey Landranger, sarja 1:50 000) ja johon sisältyvät Loch Etiven ja Loch Creranin vuorovesialueet nousuveden keskikorkeuteen asti.”;
                     
                  
                        3)
                     
                     
                        Poistetaan seuraava teksti: ”Jerseyn rannikkoalueet: alue, joka muodostuu Jerseynsaaren nousuveden keskikorkeuden ja kolmen meripeninkulman etäisyydelle Jerseynsaaren laskuveden keskikorkeudesta vedetyn kuvitteellisen viivan välisestä vuorovesialueesta ja välittömästä rannikkoalueesta. Alue sijaitsee Saint-Malon lahdessa Englannin kanaalin etelälaidalla.”.
                     
                  
         
            5 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 6 päivänä elokuuta 2020.
            
               
                  Komission puolesta
               
               Stella KYRIAKIDES
               
                  Komission jäsen
               
            
         
         
            (1)  EUVL L 328, 24.11.2006, s. 14.
         
            (2)  EUVL L 29, 31.1.2020, s. 7.
         
            (3)  Komission päätös 2009/177/EY, tehty 31 päivänä lokakuuta 2008, neuvoston direktiivin 2006/88/EY täytäntöönpanosta seuranta- ja hävittämisohjelmien sekä jäsenvaltioiden, alueiden ja osastojen taudista vapaan aseman osalta (EUVL L 63, 7.3.2009, s. 15).